ฉันมีลูกชายป่วยเป็นโรคparanoId แต่ไม่ยอมกินยาเองฉันต้องแอบให้กินมาตลอดปีแล้วมีวิธีใดบ้างที่ทำให้เขากินยาเอง
สวัสดีค่ะ ภาวะหวาดระแวงหรือParanoia ดังกล่าวมา เป็นความผิดปกติทางความคิดที่ทำให้เคลือบแคลงสงสัยหรือระแวงผู้อื่นอย่างไม่มีเหตุผล ผู้ป่วยอาจรู้สึกว่ามีคนจ้องทำร้ายอยู่ตลอดเวลา คิดว่าคนรอบข้างไม่ชอบตนเอง หรือไม่ไว้ใจผู้อื่นการรักษาภาวะดังกล่าวมีทั้งการทำจิตบำบัดหรือใช้ยาต้านเศร้าหรือยาคลายเครียดที่มีฤทธิ์อ่อน ๆ เพื่อระงับอาการไม่ให้กำเริบโดยควรกินยาที่แพทย์จ่ายมาอย่าสม่ำเสมอ เพื่อควบคุมอาการไว้ให้ได้ หากคนไข้ไม่ยอมกินยาเอง หรือยังมีพฤติกรรมเรื่องของการหวาดระแวงนั้น แสดงว่าตัวโรคน่าจะยังคุมได้ไม่ดี เมื่อพบแพทย์ครั้งต่อไป ควรแจ้งให้แพทย์ทราบเพราะอาจต้องมีการปรับยา ร่วมกับพูดคุยกับทำความเข้าใจกับผู้ป่วยว่าการกินยามีความสำคัญมาก